Document ID: 32006D0687

KOMISIJAS LĒMUMS
(2006. gada 12. oktobris)
par programmām, kuras var pretendēt uz Kopienas finansiālo atbalstu 2007. gadā dažu dzīvnieku slimību apkarošanai un uzraudzībai, zoonožu profilaksei un TSE uzraudzībai, kā arī par programmām GSE un skrepi slimības apkarošanai
(izziņots ar dokumenta numuru K(2006) 4784)
(2006/687/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1), un jo īpaši tā 24. panta 5. punktu un 32. pantu,
tā kā:
(1)
Dažas dalībvalstis Komisijai iesniedza programmas, par kurām tās vēlas saņemt Kopienas finansiālo atbalstu. Šīs programmas attiecas uz dažu dzīvnieku slimību apkarošanu un kontroli, zoonožu profilaksi un dažu transmisīvo sūkļveida encefalopātiju (TSE slimību) kontroles programmām, kā arī programmām govju sūkļveida encefalopātijas (GSE) un skrepi slimības apkarošanai.
(2)
Saskaņā ar 3. panta 2. punkta a) apakšpunktu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (2) dzīvnieku slimību apkarošanas un kontroles programmas (veterināros pasākumus) finansē no Eiropas Lauksaimniecības garantiju fonda līdzekļiem. Finanšu kontrolei piemēro minētās regulas 9., 36. un 37. pantu.
(3)
Eiropas Parlamenta un Padomes 2001. gada 22. maija Regulā (EK) Nr. 999/2001, ar ko nosaka dažu transmisīvo sūkļveida encefalopātiju profilakses, kontroles un apkarošanas noteikumus (3), ir izklāstīti TSE slimību uzraudzības un apkarošanas noteikumi attiecībā uz liellopiem, aitām un kazām.
(4)
Sagatavojot sarakstus ar dzīvnieku slimību apkarošanas un uzraudzības programmām, kontroles programmām zoonožu profilaksei un dažu TSE slimību apkarošanas un uzraudzības programmām, kuras var pretendēt uz Kopienas finansiālo atbalstu 2007. gadā, un nosakot paredzēto likmi un maksimālo atbalsta apjomu katrai programmai, jāņem vērā katra programmās iekļautā pasākuma nozīmīgums Kopienā, kā arī atbilstība attiecīgo Kopienas veterinārijas tiesību aktu tehniskajiem noteikumiem un pieejamo apropriāciju apjomam.
(5)
Dalībvalstis iesniedza Komisijai informāciju, kas tai ļauj izvērtēt, ko Kopiena iegūs, piešķirot finansiālo atbalstu programmām 2007. gadā.
(6)
Komisija izskatīja visas iesniegtās programmas gan no veterinārā, gan finansiālā aspekta un piekrīt, ka šīs programmas jāiekļauj to programmu sarakstos, kas var pretendēt uz Kopienas finansiālo atbalstu 2007. gadā.
(7)
Ņemot vērā to, ka šīs programmas ir nozīmīgas sabiedrības un dzīvnieku veselības aizsardzībai, kā arī to, ka TSE programmas obligāti jāpiemēro visās dalībvalstīs, ir jānodrošina visatbilstošākais Kopienas finansiālā atbalsta līmenis.
(8)
Tādēļ jāpieņem to programmu saraksts, kas var pretendēt uz Kopienas finansiālo atbalstu 2007. gadā, un jānosaka šā atbalsta likmes un maksimālais apjoms.
(9)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
1. Programmas to dzīvnieku slimību apkarošanai un uzraudzībai, kas minētas I pielikumā, var pretendēt uz Kopienas finansiālo atbalstu 2007. gadā.
2. Katrai 1. punktā minētajai programmai paredzētā Kopienas finansiālā atbalsta likme un maksimālais apjoms ir tāds, kā noteikts I pielikumā.
2. pants
1. Kontroles programmas zoonožu profilaksei, kas minētas II pielikumā, var pretendēt uz Kopienas finansiālo atbalstu 2007. gadā.
2. Katrai 1. punktā minētajai programmai paredzētā Kopienas finansiālā atbalsta likme un maksimālais apjoms ir tāds, kā noteikts II pielikumā.
3. pants
1. TSE slimību (govju sūkļveida encefalopātijas un skrepi slimības) uzraudzības programmas, kas minētas III pielikumā, var pretendēt uz Kopienas finansiālo atbalstu 2007. gadā.
2. Katrai 1. punktā minētajai programmai paredzētā Kopienas finansiālā atbalsta likme un maksimālais apjoms ir tāds, kā noteikts III pielikumā.
4. pants
1. Govju sūkļveida encefalopātijas apkarošanas programmas, kas minētas IV pielikumā, var pretendēt uz Kopienas finansiālo atbalstu 2007. gadā.
2. Katrai 1. punktā minētajai programmai paredzētā Kopienas finansiālā atbalsta likme un maksimālais apjoms ir tāds, kā noteikts IV pielikumā.
5. pants
1. Skrepi slimības apkarošanas programmas, kas minētas V pielikumā, var pretendēt uz Kopienas finansiālo atbalstu 2007. gadā.
2. Katrai 1. punktā minētajai programmai paredzētā Kopienas finansiālā atbalsta likme un maksimālais apjoms ir tāds, kā noteikts V pielikumā.
6. pants
Šis lēmums ir adresēts dalībvalstīm.
Briselē, 2006. gada 12. oktobrī

Labels: 0
4
15
6